Aleksander Karro

Aleksander Karro (27. september 1896 Tartu – 4. juuni 1929) oli eesti ajakirjanik.

Ta käis koolis Tartus.

Aastal 1915 töötas ta Tartu Päevalehe toimetuses. Aastatel 1916–1919 töötas ta ajalehe Sakala toimetuses, oli lühemat aega ka ajalehe tegevtoimetaja. Seejärel töötas ta Viljandi haridus- ja kooliseltsi asjaajajana ja oli Viljandi lugemisringi juhatuse liige, saates Viljandi elu-olu kohta uudiseid Päevalehele. Aastal 1921 kutsuti ta Päevalehe toimetusse, kus ta töötas päevauudiste ja kohalike teadete osakonnas. Aastal 1929 asus ta ajalehe bibliografeerimisele ja hoidis korras toimetuse raamatukogu.

Ta oli tegev ka ajakirjades: oli Eesti Tuletõrje Liidu häälekandja Tuletõrje Teated tegevtoimetaja ja Eesti Raamatukoguhoidjate Ühingu ajakirja Raamatukogu esimene toimetaja. Ta oli Eesti Ajakirjanike Liidu liige ja ta kuulus pikemat aega selle revisjonikomisjoni. Lisaks kuulus ta Eesti Raamatukoguhoidjate Ühingu juhatusse.

Aleksander Karro suri 4. juunil 1929 ja maeti 8. juunil 1929 Hiiu-Rahu kalmistulehttps://www.kalmistud.ee/haudi?action=hauaplats&filter_hauaplats_hauaplats=VqYaEzln9g49.

Isiklikku
Ta oli abielus Alma Karroga (neiuna Laipman, Bernhard Laipmani tütar), neil oli kaks poega ja tütar. Tütar Imbi oli keraamik ja kunstipedagoog.

Viited

Kirjandus
Aleksander Karro †. Päevaleht, 5. juuni 1929. Lk 6 

Kategooria:Eesti ajakirjanikud
Kategooria:Eesti tuletõrjujad
Kategooria:Hiiu kalmistule maetud
Kategooria:Sündinud 1896
Kategooria:Surnud 1929